cawe-cawe mesthi ora diajak guneman. Cebol nggayuh lintang : kekarepan kang ora mokal bisa kelakon. Cecak nguntal cagak (empyak) : gegayuhan kang ora imbang karo kekuwatane. Cedhak celeng boloten (gupak lendhut) : cedhak karo wong ala bakal katut ala. Cedhak kebo gupak : cedhak karo wong ala bakal katut ala. Ciri wanci lelai ginawa mati : pakulinan ala ora bisa diowahi yen durung nganti mati. Cincing-cincing meksa klebus : karepe ngirit nanging malah entek akeh. Criwis cawis : seneng maido nanging yo seneng menehi/muruki. Cuplak andheng-andheng, yen ora pernah panggonane bakal disingkirake : wong kang njalari ala becike disingkirake.